Neuvoston direktiivi 96/95/EY, annettu 20 päivänä joulukuuta 1996, yhteistä arvonlisäverojärjestelmää koskevan direktiivin 77/388/ETY muuttamisesta arvonlisäveron yleisen verokannan tason osalta



Virallinen lehti nro L 338 , 28/12/1996 s. 0089 - 0090



NEUVOSTON DIREKTIIVI 96/95/EY, annettu 20 päivänä joulukuuta 1996, yhteistä arvonlisäverojärjestelmää koskevan direktiivin 77/388/ETY muuttamisesta arvonlisäveron yleisen verokannan tason osalta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 99 artiklan, ottaa huomioon komission ehdotuksen, ottaa huomioon Euroopan parlamentin lausunnon (1), ottaa huomioon talous- ja sosiaalikomitean lausunnon (2), sekä katsoo, että direktiivin 77/388/ETY (3) 12 artiklan 3 kohdan a alakohdassa säädetään, että komission direktiivin 28 l artiklan mukaisesti siirtymäjärjestelmän toiminnasta antaman kertomuksen ja sen lopullista järjestelmää koskevien ehdotusten perusteella neuvosto päättää yksimielisesti 31 päivään joulukuuta 1995 mennessä 31 päivästä joulukuuta 1996 sovellettavasta arvonlisäveron yleisen verokannan vähimmäistasosta; yleisen verokannan vahvistaa kukin jäsenvaltio prosenttiosuutena veron perusteesta, ja sen on oltava sama sekä tavaroiden luovutusten että palvelujen suoritusten osalta; 1 päivästä tammikuuta 1993 31 päivään joulukuuta 1996 tämä prosenttiosuus ei saa olla alhaisempi kuin 15 prosenttia, kokemus on osoittautunut, että nykyisessä verotusjärjestelmässä tällä hetkellä on eri jäsenvaltioissa voimassa olevilla arvonlisäveron yleisillä verokannoilla yhdessä järjestelmään sisällytettyjen takeiden kanssa varmistettu, että arvonlisäveron siirtymäjärjestelmä on toiminut tyydyttävästi; sen vuoksi näyttää tarkoituksenmukaiselta pitää voimassa yleisen verokannan osalta sen nykyinen vähimmäistaso vielä kahden vuoden ajan, ja yhteisen arvonlisäverojärjestelmän siirtymäjärjestelyt eivät saisi vaarantaa myöhempiä lopullisia järjestelyjä; sellaisten uusien järjestelyjen käyttöönotto, jotka direktiivin 77/388/ETY 28 l artiklan mukaisesti perustuvat periaatteessa alkuperämaassa tapahtuvaan verotukseen, saattaisi edellyttää tietyn tasoista arvonlisäveron yleisten verokantojen lähtentämistä yhteisössä; tämän mukaisesti neuvoston olisi yksimielisesti päätettävä kahden vuoden kuluttua sovellettavasta yleisestä verokannasta komission ehdotuksesta ja kuultuaan Euroopan parlamenttia ja talous- ja sosiaalikomiteaa, ON ANTANUT TÄMÄN DIREKTIIVIN: 1 artikla Korvataan direktiivin 77/388/ETY 12 artiklan 3 kohdan a alakohta seuraavasti: "a) Kunkin jäsenvaltion on vahvistettava arvonlisäveron yleinen verokanta prosenttiosuutena veron perusteesta, ja sen on oltava sama tavaroiden luovutusten ja palvelujen suoritusten osalta. Tämän prosenttiosuuden on 1 päivästä tammikuuta 1997 31 päivään joulukuuta 1998 oltava vähintään 15 prosenttia. Neuvosto päättää yksimielisesti komission ehdotuksesta ja kuultuaan Euroopan parlamenttia ja talous- ja sosiaalikomiteaa 31 päivän joulukuuta 1998 jälkeen sovellettavan yleisen verokannan tasosta. Jäsenvaltiot voivat myös soveltaa joko yhtä tai kahta alennettua verokantaa. Nämä verokannat on määrättävä vähintään 5 prosentin suuruisena prosenttiosuutena veron perusteesta ja niitä sovelletaan ainoastaan niihin ryhmiin kuuluvien tavaroiden luovutuksiin ja palveluiden suorituksiin, jotka on lueteltu liitteessä H." 2 artikla 1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 1 päivänä tammikuuta 1997. Niiden on ilmoitettava asiasta komissiolle viipymättä. Kun jäsenvaltiot antavat kyseiset säännökset, niissä on oltava viittaus tähän direktiiviin tai niihin on liitettävä kyseinen viittaus, kun ne julkaistaan virallisesti. Jäsenvaltioiden on säädettävä siitä, miten viittaukset tehdään. 2. Jäsenvaltioiden on toimitettava tässä direktiivissä tarkoitetuista kysymyksistä antamansa kansalliset säännökset kirjallisina komissiolle. 3 artikla Tämä direktiivi tulee voimaan 1 päivänä tammikuuta 1997. 4 artikla Tämä direktiivi on osoitettu kaikille jäsenvaltioille. Tehty Brysselissä 20 päivänä joulukuuta 1996. Neuvoston puolesta S. BARRETT Puheenjohtaja (1) EYVL N:o C 277, 23.9.1996, s. 25 (2) EYVL N:o C 204, 15.7.1996, s. 94 (3) EYVL N:o L 145, 13.6.1977, s. 1, direktiivi sellaisena kuin se on viimeksi muutettuna direktiivillä 96/42/EY (EYVL N:o L 170, 9.7.1996, s. 34).